טאירה

טאירה או טיירה הנקרא גם טולומוקו (שם מדעי: Eira barbara) הוא מין גדול ממשפחת הסמוריים החי על עצים ביערות באמריקה הדרומית. הוא מין יחיד בסוגו וקרוב של הגרגרן.

הטאירה חי ביערות טרופיים באמריקה הדרומית, המרכזית ובאי טרינידד. פרוותו חומה או שחורה עם כתם בהיר על החזה, אך לעיתים נולדים טיארות לבנות. אורכו עד 60 ס"מ ואורך זנבו 45 ס"מ ומשקלו מגיע עד ל-7.5 ק"ג

הוא יצור מהיר הצד ביום ובלילה, היודע לטפס בזריזות בין הענפים ואף לקפוץ ביניהם ולשחות מהר. טרפו העיקרי הוא מכרסמים שונים אך גם יונקים קטנים אחרים כמו קופי הטמרין והמרמוסט, עופות, זוחלים ואף נבלות ופירות. לעיתים הם גם אוכלים דבש מכוורות בין העצים.

הטאירה אינו נמצא בסכנת הכחדה, אך כמה תת-מינים קרובים לסיכון עקב כריתת יערות.

תת-מינים
 Eira barbara barbara
 Eira barbara inserta
 Eira barbara madeirensis
 Eira barbara peruana
 Eira barbara poliocephala
 Eira barbara senex
 Eira barbara sinuensis

קישורים חיצוניים

הערות שוליים 

טקסונים שתוארו בידי קארולוס ליניאוס
סמוריים
יונקים יחידים בסוגם
מקסיקו: יונקים
ברזיל: יונקים
טרינידד וטובגו: יונקים
אקוודור: יונקים
בעלי חיים שתוארו ב-1758
בעלי חיים בפנטנל